cyanic-selkie/wikianc huggingface dataset:
১৪৪৫
১৪৪৫ গ্রেগরীয় বর্ষপঞ্জির একটি সাধারণ বছর।
মার্ক হথর্ন
মার্ক হথর্ন (Mark Hawthorne; জন্ম: ১৬ সেপ্টেম্বর, ১৯৬২) উত্তর আয়ারল্যান্ডের বেলফাস্ট এলাকায় জন্মগ্রহণকারী প্রথিতযশা আইরিশ আন্তর্জাতিক ক্রিকেট আম্পায়ার। ২৮ মে, ২০১১ তারিখে আয়ারল্যান্ড বনাম পাকিস্তানের মধ্যকার সিরিজের প্রথম একদিনের আন্তর্জাতিকের মাধ্যমে প্রথমবারের মতো খেলার পরিচালনায় অগ্রসর হন। ১৩ মার্চ, ২০১২ তারিখে নেদারল্যান্ডস বনাম কানাডার মধ্যকার আইসিসি বিশ্ব টুয়েন্টি২০ বাছাইপর্বের খেলা পরিচালনার মাধ্যমে টুয়েন্টি২০ আন্তর্জাতিকে প্রথমবারের মতো আম্পায়ারিত্ব করেন।
আম্পায়ার
জানুয়ারি, ২০১৮ সালে অনূর্ধ্ব-১৯ ক্রিকেট বিশ্বকাপে সতেরো জন আম্পায়ারের অন্যতম হিসেবে খেলা পরিচালনা করার জন্যে মনোনয়ন দেয়া হয়। ফেব্রুয়ারি, ২০১৯ সালে ক্রিকেট ওয়েস্ট ইন্ডিজের সাথে ক্যারিবীয় অঞ্চলে আম্পায়ার বিনিময় প্রকল্পে খেলা পরিচালনার জন্যে মনোনীত হন। একই মাসে রোজিওর উইন্ডসর পার্কে ত্রিনিদাদ ও টোবাগো বনাম উইন্ডওয়ার্ড আইল্যান্ডসের মধ্যকার রিজিওনাল ফোর ডে কম্পিটিশনের খেলাটি পরিচালনা করেছিলেন।
এপ্রিল, ২০১৯ সালে ক্রিকেট আয়ারল্যান্ড কর্তৃক চারজন আম্পায়ারের একজন হিসেবে তাকে পুরো মৌসুমের জন্যে নিযুক্তি প্রদান করা হয়। এরফলে এবারই প্রথমে ক্রিকেট আয়ারল্যান্ড কর্তৃক এ ধরনের পদক্ষেপ গ্রহণ করা হয়।
গ্রেফতার
ডান|থাম্ব| ইউএস ইমিগ্রেশন অ্যান্ড কাস্টমস এনফোর্সমেন্ট (আইসিই) এজেন্টদের হাতে গ্রেফতার এক ব্যক্তি থাম্ব| মাটিতে শুয়ে [[ব্রাজিল|ব্রাজিলের রিও ডি জেনেরিওতে অপহরণকারীকে গ্রেফতার করা হচ্ছে]] ডান|থাম্ব| [[ইরাক যুদ্ধ|২০০৭ সালের জুন মাসে ইরাক যুদ্ধের সময় মাসে একজন মার্কিন সৈন্য একজন ব্যক্তিকে গ্রেফতার করছে]] গ্রেফতার হলো আইনি সুরক্ষা বা নিয়ন্ত্রণের উদ্দেশ্যে একজন ব্যক্তিকে আটক করা এবং হেফাজতে নেওয়ার কাজ। সরাসরি অপরাধ করতে দেখা গেছে এমন কাউকে সংশ্লিষ্ট কর্তৃপক্ষ গ্রেফতার করতে পারে। হেফাজতে নেওয়ার পরে, ব্যক্তিকে আরও জিজ্ঞাসাবাদ করা যেতে পারে এবং/অথবা অভিযুক্ত করা যেতে পারে৷। ফৌজদারি বিচার ব্যবস্থায় গ্রেফতার একটি গুরুত্বপূর্ণ অংশ। কখনও কখনও এটি গ্রেফতারের জন্য আদালতের পরোয়ানার দরকার হয়।
পুলিশ ও অন্যান্য কর্মকর্তাদের গ্রেফতারের ক্ষমতা রয়েছে। কিছু জায়গায়, একজন নাগরিকের গ্রেফতারের অনুমতি দেওয়ার ক্ষেত্রে কিছু শর্ত পূরণ করতে হয়। অনুরূপ ক্ষমতা ফ্রান্স, ইতালি, জার্মানি, অস্ট্রিয়া এবং সুইজারল্যান্ডে বিদ্যমান। যদি একজন ব্যক্তি অপরাধমূলক কাজে ধরা পড়ে এবং বৈধ আইডি তৈরি করতে ইচ্ছুক বা সক্ষম না হয় সেক্ষেত্রে তাকে সরাসরি গ্রেফতার করা যাবে।
ক্ষমতার অপব্যবহারের বিরুদ্ধে রক্ষাকবচ হিসেবে, অনেক দেশের প্রয়োজন হয় যে একটি পুঙ্খানুপুঙ্খভাবে ন্যায্য কারণের জন্য গ্রেপ্তার করা। যেমন মার্কিন যুক্তরাষ্ট্রে কাউকে গ্রেফতারের জন্য অবশ্যই সম্ভাব্য কারণের প্রয়োজন। অধিকন্তু, বেশিরভাগ প্রজাতন্ত্রে, একজন ব্যক্তিকে সন্দেহবশত হেফাজতে আটকে রাখার সময় অপেক্ষাকৃত কম। যেমন যুক্তরাজ্যে ২৪ ঘন্টা এবং মার্কিন যুক্তরাষ্ট্র এবং ফ্রান্সে ২৪ বা ৪৮ ঘন্টা।
রঘুবীর সিংহ কাদিয়ান
রঘুবীর সিংহ কাদিয়ান বিধানসভা সদস্য। তিনি হরিয়ানার বেরি (বিধানসভা কেন্দ্র) থেকে ভারতীয় জাতীয় কংগ্রেসের হয়ে বিধানসভা সদস্য নির্বাচিত হয়েছিলেন। তিনি বিধায়ক হিসাবে ছয়বার নির্বাচনে বিজয়ী হয়েছেন।
সালার রেলওয়ে স্টেশন
সালার রেলওয়ে স্টেশন হল পূর্ব রেলওয়ে র হাওড়া রেল বিভাগে অবস্থিত একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।
ইতিহাস
১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।
বেয়ন্ত সিং
বেয়ন্ত সিং (পাঞ্জাবি: ਬੇਅੰਤ ਸਿੰਘ; ৬ জানুয়ারি ১৯৫৯ – ৩১ অক্টোবর ১৯৮৪) জন্ম ভারতের পাঞ্জাবের জয়তুতে, ইন্দিরা গান্ধীর একজন দেহরক্ষী ছিলেন, যে ইন্দিরা গান্ধীর হত্যাকান্ডে অংশগ্রহণ করেন এবং প্রধানমন্ত্রীর অন্য দেহরক্ষী দ্বারা নিহত হন।
মাঝের চর
মাঝের চর বাংলাদেশের সুন্দরবন-ঘেঁষা বলেশ্বর নদের মধ্যবর্তী একটি চর বা দ্বীপ। এ দ্বীপের আয়তন ৬৪০ একর। বলেশ্বর নদের বুকে গড়ে ওঠা মাঝের চর দৈর্ঘ্যে প্রায় ২.৫ কিলোমিটার এবং প্রস্থে ১.৪ কিলোমিটার। ৪০ এর দশকে এ দ্বীপটি জেগে ওঠে।
অবস্থান
সুন্দরবনের তটরেখা থেকে মাঝের চরের দূরত্ব প্রায় ৪ কিলোমিটার। বাগেরহাটের শরণখোলা উপজেলার সাউথখালী ইউনিয়নে র তাফালবাড়ী নামক স্থান থেকে নদীপথে মাঝের চরের দূরত্ব এক থেকে দেড় কিলোমিটার। এবং পিরোজপুরের মঠবাড়িয়া উপজেলা থেকে নদীপথে দূরত্ব ২ থেকে ৩ কিলোমিটার। এ চরের এক অংশ শরণখোলা ও অন্য অংশ মঠবাড়িয়া অঞ্চলে পরেছে।
বৈশিষ্ট্য
এ দ্বীপে উপকুলীয় বিভিন্ন উপজেলা লোকজন এসে বসতি স্থাপন করছে। এক সময় এখানে বালুচর থাকলেও বিগত ৬০ থেকে ৭০ বছর আগে থেকে এখানে ম্যানগ্রোভ উদ্ভিদ, গুল্ম-লতা, গোলপাতা জন্মাচ্ছে। বর্তমানে সুন্দরবন অঞ্চলে মাছ শিকার করে থাকেন এমন জেলেরা এ দ্বীপকে নানাভাবে কাজে লাগাচ্ছেন।
জীবন-যাত্রা
২০১৬ সালের হিসাবে মাঝের চরে ১২০ টি জেলে ও কৃষক পরিবার ও প্রায় ১২০০ মানুষ বসবাস করে। ২০০৭ সালের ঘুর্ণিঝড় সিডরে এ দ্বীপের চার বাসিন্দা নিহত হন এবং প্রায় শতাধিক আহত হন। এছাড়া প্রায় সব বাড়ি-ঘরই ভেঙ্গে গিয়েছিল। পরবর্তীতে পুনর্বাসন কার্যক্রমের অংশ হিসেবে এখানে পাকা ঘর-বাড়ি, রাস্তা-ঘাট, সাইক্লোন শেল্টার, হাসপাতাল, মসজিদ, প্রাথমিক বিদ্যালয় ইত্যাদি নির্মাণ ও পুকুর খনন করা হয়। এখানকার বেশিরভাগ বাসিন্দারাই জেলে।
সম্ভাবনা
জনকল্যাণে মাঝের চরকে কাজে লাগানোর জন্য এ দ্বীপ নিয়ে বাংলাদেশ সরকারের বিভিন্ন পরিকল্পনা রয়েছে। এখান থেকে একইসাথে সুন্দরবন ও বঙ্গোপসাগরের সৌন্দর্য অবলোকন করা যায় বলে বাংলাদেশ অর্থনৈতিক অঞ্চল কর্তৃপক্ষ এখানে পর্যটন কেন্দ্র করার উদ্যোগ নিয়েছে।
যাতায়াত
এ দ্বীপের সাথে একমাত্র যোগাযোগ মাধ্যম হচ্ছে নৌকা বা ট্রলার।
শ্রেষ্ঠ সঙ্গীতধর্মী বা হাস্যরসাত্মক টিভি ধারাবাহিক বিভাগে গোল্ডেন গ্লোব পুরস্কার
শ্রেষ্ঠ সঙ্গীতধর্মী বা হাস্যরসাত্মক টিভি ধারাবাহিক বিভাগে গোল্ডেন গ্লোব পুরস্কার হলিউড ফরেন প্রেস অ্যাসোসিয়েশন কর্তৃক প্রদত্ত বাৎসরিক পুরস্কার, যা বছরের সেরা সঙ্গীতধর্মী বা হাস্যরসাত্মক টেলিভিশন ধারাবাহিকের জন্য প্রদান করা হয়। প্রামাণ্য ধারাবাহিক ও মিনি ধারাবাহিকও এই বিভাগের জন্য উপযুক্ত। ১৯৬২ থেকে ১৯৬৮ সাল পর্যন্ত শ্রেষ্ঠ টেলিভিশন ধারাবাহিক বিভাগে গোল্ডেন গ্লোব পুরস্কার বিভাগেই সঙ্গীতধর্মী, হাস্যরসাত্মক ও নাট্যধর্মী টেলিভিশন ধারাবাহিকের পুরস্কার প্রদান করা হত। ১৯৬৯ সালের আয়োজন থেকে শ্রেষ্ঠ নাট্যধর্মী টিভি ধারাবাহিক এবং শ্রেষ্ঠ সঙ্গীতধর্মী বা হাস্যরসাত্মক টিভি ধারাবাহিক বিভাগে গোল্ডেন গ্লোব পুরস্কার এই দুটি বিভাগে পৃথক পুরস্কার প্রদান করা হচ্ছে।
অল ইন দ্য ফ্যামিলি সর্বোচ্চ চারবার এই বিভাগে পুরস্কার লাভ করে। এই বিভাগে সাম্প্রতিকতম বিজয়ী ধারাবাহিক ফ্লিব্যাগ।
মুসা হোতাক
মুসা হোতাক আফগানিস্তানের সামরিক নেতা এবং ওয়ার্ডাখ প্রদেশের ময়দান শরের একজন রাজনীতিবিদ। তিনি এবং তার ভাই গুলান মোহাম্মদ হোতাক সোভিয়েত দখলের প্রতিরোধে গুরুত্বপূর্ণ ভূমিকা পালন করেছিলেন। তারা তালেবানের মূল সদস্য ছিল না, তবে সাম্যবাদী শাসনের পতনের পরে গৃহযুদ্ধের সময় ক্ষমতা অর্জনের সময় তারা এতে যোগ দিয়েছিল।
মুসা হোতাক তালেবানের উপ-পরিকল্পনা মন্ত্রী ছিলেন বলে জানা গেছে।
১৪ ই জুন, ২০০৪-এ ইসলাম অনলাইন মুসা হোতাককে দুর্বল এক যুদ্ধাহার হিসাবে বর্ণনা করেছে, যার মধ্যে মাত্র ১০০ জন যোদ্ধা ছিল। এর প্রতিবেদনে হোতাকের সাম্প্রতিক সময়ে তার অস্ত্র আত্মসমর্পণ, এবং তার যোদ্ধাদের একত্রিতকরণে তার ভূমিকা ছিল।
নচিকেতা ঘোষ
নচিকেতা ঘোষ ভারতের সবচেয়ে প্রশংসিত সঙ্গীত পরিচালক এবং সুরকার। তিনি মূলত বাংলা, হিন্দি ও ওড়িয়া ভাষায় গীত রচনা করেন। তিনি চলচ্চিত্রের গানসহ বাংলা আধুনিক গানকে এক নতুন মাত্রায় নিয়ে গেছেন। তিনি একজন চমৎকার গায়ক ছিলেন এবং গ্রামোফোনে একক কণ্ঠে তার গান বের হয়েছিল।
প্রথম জীবন
তার পিতা ডঃ সনত কুমার ঘোষ ছিলেন কলকাতার বিশিষ্ট চিকিৎসক। সনত বাবু একজন স্বর্ণপদকপ্রাপ্ত ডাক্তার এবং পশ্চিমবঙ্গের বিখ্যাত মুখ্যমন্ত্রী ডাঃ বিধানচন্দ্র রায়ের চিকিৎসক হিসেবেও কাজ করেছেন। পিতা চাইতেন তার বড় ছেলে নচিকেতা ঘোষ ডাক্তারি পড়াশোনা করুক। নচিকেতা ঘোষ কলকাতা বিশ্ববিদ্যালয়ের অধীনে রাধাগোবিন্দ কর মেডিক্যাল কলেজ (আর জি কর কলেজ) থেকে এমবিবিএস ডিগ্রী লাভ করেন। কিন্তু চিকিৎসাকে তিনি পেশা হিসাবে নিতে আগ্রহী ছিলেন না।
প্রত্যেক রবিবার, বিশিষ্ট সঙ্গিতজ্ঞ কৃষ্ণ চন্দ্র দে, সুবল দাসগুপ্ত, কমল দাশগুপ্ত, কানা সাতকারি ডঃ সনত কুমারের শ্যামবাজার বাড়িতে মিলিত হতেন এবং সেটা অল্পবয়েসে নচিকেতা ঘোষের ওপর প্রভাব ফেলে। বাংলার তৎকালীন সংগীত প্রতিভাদের কাছ থেকে দেখার সুযোগ ছিল তার। তিনি খুব ছোট বেলা থেকেই তাদের সঙ্গে তবলা বাজাতেন। ধীরে ধীরে তবলা(এবং সঙ্গীত) নচিকেতার প্রথম প্রেমে পরিনত হয়।
মাত্র ২৪ বছরে বয়সে নচিকেতা প্রতিশ্রুতিশীল সঙ্গীত পরিচালক হিসেবে আবির্ভূত হন এবং বাংলা সঙ্গীত জগতে নতুন প্রবাহ সংযোজন করেন। সঙ্গীত রচনাশৈলীতে তার কৃতিত্ব অনন্য।
ব্যক্তিগত জীবন
নচিকেতা ঘোষ শ্রীমতী শিবানী দত্তকে বিয়ে করেন। তাদের শ্রাবণী ও সম্পুর্না নামে দুইটি মেয়ে এবং সুপর্ণ কান্তি নামে এক ছেলে আছে। সুপর্ণ কান্তি ঘোষ অত্যন্ত সুপরিচিত সঙ্গীত স্রষ্টা এবং গত তিন দশক ধরে তার পিতার পদাঙ্ক অনুসরণ করে যাচ্ছেন।
সিলডেনাফিল
সিলডেনাফিল সাইট্রেট, যা ভায়াগ্রা এবং অন্যান্য বাণিজ্যিক নামে বিক্রি হয়ে থাকে, এমন একটি ঔষধ যা পুরুষের ধ্বজভঙ্গের (ইং: ইরেকটাইল ডিসফাংশান) ক্ষেত্রে ব্যবহার করা হয়। এছাড়াও হৃদপিণ্ডের ধমনীর উচ্চ রক্তচাপের চিকিৎসায়ও ব্যবহৃত হয়ে থাকে। এটি ফাইজার কোম্পানীর বিজ্ঞানী এন্ড্রু বেল, ডেভিড ব্রাউন এবং নিকোলাস টেরেট ১৯৯৮ তে আবিষ্কার করেন। সিলডেনাফিল সমগোত্রীয় অন্যান্য ঔষধ হলো টাডালাফিল, ভারডানাফিল প্রভৃতি।
কেবল ডাক্তারের লিখিত পরামর্শক্রমে এ ঔষধ খেতে হয়। যিনি এ ঔষধ ব্যবহার করতে চান ডাক্তারের সঙ্গে পরামর্শ করে নিশ্চিত হবেন যে তার কোনোরূপ সমস্যা আছে কিনা।
প্রয়োজন, সেবনবিধি ও কার্যকাল
কেবল স্ত্রীর সঙ্গে মিলিত হওয়ার পূর্বে সিলডেনাফিল সাইট্রেট ট্যাবলেট। | বা ক্যাপসুল সেবন করতে হয়। স্ত্রীসঙ্গমের প্রস্তুতি হিসেবে এটা খেতে হয়। ট্যাবলেট বা ক্যাপসুল সেবন করার পর যৌন উত্তেজনা হলে লিঙ্গোত্থান শুরু হয় এবং প্রায় ৪ ঘণ্টা কার্যকর থাকে। সিলডেনাফিল সাইট্রেটের যথাযত কার্যকারিতার জন্য যৌনউত্তেজনা একটি শর্ত। বীর্যস্খলনের অল্পক্ষণের মধ্যেই উত্থান রহিত হয়ে যায়। না হলে বা লিঙ্গোত্থান ৪ ঘণ্টার বেশি বজায় থাকলে অবিলম্বে ডাক্তার দেখাতে হবে।
যখন ভায়াগ্রা সেবন নিষেধ
যিনি নাইট্রেট জাতীয় ঔষধ খাচ্ছেন তার অবশ্যই ভায়াগ্র খাওয়া ঠিক হবে না।
প্রায়াপিজম
সিলডেনাফিল সাইট্রেট সেবন করার পর লিঙ্গোত্থান শুরু হয়ে ৪ ঘণ্টার বেশি বজায় থাকলে একে প্রায়াপিজম বলে। এ সময় অবিলম্বে ডাক্তার দেখিয়ে যথাপ্রয়োজনীয় ব্যবস্থা গ্রহণ করা জরুরী।
ক্রয়ের ক্ষেত্রে সতর্কতা অবলম্বন
সিলডেনাফিল সাইট্রেট, ভায়াগ্র বা এধরনের ঔষধ নির্ভরযোগ্য দোকান থেকে ক্রয় করা উচিত কারণ বাজারে সস্তায় নকল ঔষধ বিক্রয় হয় যা মানব দেহের জন্য ক্ষতিকর।
হযরত শাহজালাল আন্তর্জাতিক বিমানবন্দর
হযরত শাহ্‌জালাল আন্তর্জাতিক বিমানবন্দর (পুরানো নাম: জিয়া আন্তর্জাতিক বিমানবন্দর) রাজধানী ঢাকার কুর্মিটোলায় অবস্থিত বাংলাদেশের প্রধান এবং সবচেয়ে বড় আন্তর্জাতিক বিমানবন্দর। এটি ১৯৮০ সালে এর কার্যক্রম শুরু করার পরে, পূর্বের বাংলাদেশের একমাত্র আন্তর্জাতিক বিমানবন্দর ছিল তেজগাঁও বিমানবন্দর থেকে এর কার্যক্রম স্থানান্তর করা হয়। এটি বিমান বাংলাদেশ এয়ারলাইন্স, এয়ার অ্যাস্ট্রা, ইউএস-বাংলা এয়ারলাইন্স সহ বাংলাদেশের সকল এয়ার লাইন্সগুলোর হোম বেস।
১,৯৮১ একর এলাকা বিস্তৃত এই বিমানবন্দর দিয়ে দেশের প্রায় ৫২ শতাংশ আন্তর্জাতিক এবং আভ্যন্তরীন ফ্লাইট উঠা-নামা করে, যেখানে চট্টগ্রামে অবস্থিত দেশের দ্বিতীয় বৃহত্তম বিমানবন্দর শাহ আমানত আন্তর্জাতিক বিমানবন্দর প্রায় ১৭ শতাংশ যাত্রী ব্যবহার করে। এ বিমানবন্দর দিয়ে বার্ষিক প্রায় ৪০ লক্ষ আন্তর্জাতিক ও ১০ লক্ষ অভ্যন্তরীন যাত্রী এবং ১৫০,০০০ টন ডাক ও মালামাল আসা-যাওয়া করে।
শাহজালাল আন্তর্জাতিক বিমানবন্দর বাংলাদেশকে বিশ্বের বিভিন্ন গুরুত্বপূর্ণ শহরগুলোর সাথে সংযুক্ত করেছে। বিমান বাংলাদেশ এয়ারলাইন্স এই বিমানবন্দর থেকে ইউরোপ এবং এশিয়ার ১৮টি শহরে চলাচল করে।
ইতিহাস
১৯৪১ সালে দ্বিতীয় বিশ্বযুদ্ধের সময় ব্রিটিশ সরকার তেজগাঁও থেকে কয়েক কিলোমিটার উত্তরে কুর্মিটোলায় উড়োজাহাজ নামার জন্য একটি রানওয়ে তৈরি করে।
১৯৪৭ সালে পাকিস্তান গঠনের পর তেজগাঁও বিমানবন্দরটি পূর্ব পাকিস্তানের প্রথম বিমানবন্দর হয়ে ওঠে। ১৯৬৬ সালে তৎকালীন পাকিস্তানের সরকার কুর্মিটোলার উত্তর-পূর্বাঞ্চলে  নতুন বিমানবন্দর নির্মাণের জন্য একটি প্রকল্প গ্রহণ করে এবং ফরাসি বিশেষজ্ঞদের মতে টার্মিনাল নির্মাণ এবং রানওয়ে নির্মাণের জন্য টেন্ডার চালু করা হয়। নির্মাণ সামগ্রী পরিবহন জন্য একটি রেল স্টেশন (বর্তমান এয়ারপোর্ট রেলওয়ে স্টেশন) নির্মিত হয়।
১৯৭১ সালের মুক্তিযুদ্ধের সময় বিমানবন্দরটি অর্ধেক সম্পন্ন অবস্থায় ছিল।কিন্তু যুদ্ধের সময় বিমানবন্দরে গুরুতর ক্ষতি সাধিত হয়।
২০১০ সালে ক্ষমতাসীন সরকার বিমানবন্দরের নাম পরিবর্তন করে, জিয়া আন্তর্জাতিক বিমানবন্দর থেকে ভারতীয় উপমহাদেশের বিখ্যাত সুফি দরবেশ হয়রত শাহজালালের নাম অনুসারে বিমানবন্দরের নাম শাহজালাল আন্তর্জাতিক বিমানবন্দর নামকরণ করা হয়৷
গণ্ডেরবাল জেলা
''' গণ্ডেরবাল  জম্মু ও কাশ্মীরের একটি নবগঠিত জেলা। এটিতে ৬টি তহশিল রয়েছে, সেগুলি হল - গন্ডেরবাল তহসিল, তুল্লামুল্লা, ওয়াকুরা, লার, কঙ্গন এবং গুন্ড।
ঐতিহাসিক স্থান এবং অবশেষ
নরনাগ মন্দির ছাড়া আর কোন উল্লেখযোগ্য প্রাচীন ভবন বা প্রত্নতাত্ত্বিক স্থান এখানে আর পাওয়া যায় না - যেহেতু সুলতান সিকান্দার বুটশিকানের শাসনকালে এই অঞ্চলের বেশিরভাগ প্রাচীন স্থাপত্যগুলি ধ্বংস করা হয়েছিল।
ক্ষীর ভবানী
ক্ষীর ভবানী হল তুল্লামুল্লা গ্রামে একটি পবিত্র ঝরনার উপরে নির্মিত দেবী ভবানীর উদ্দেশ্যে উৎসর্গ করা একটি মন্দির। ক্ষীর শব্দটি হল ভাত ও দুধ নির্মিত মিষ্টান্ন, যা দেবীকে প্রসন্ন করার জন্য ঝরনাকে দেওয়া হয়, এবং হিন্দু দেবদেবীদের রীতি অনুসারে সেটি মন্দিরের নামে অন্তর্ভুক্ত হয়ে গেছে।
নরনাগ মন্দির
নরনাগ মন্দির দেশের অন্যতম গুরুত্বপূর্ণ প্রত্নতাত্ত্বিক স্থান। হারমুখ পর্বতের কোলে নরনাগ মন্দির অবস্থিত, শ্রীনগর শহর থেকে প্রায় দূরে। এই স্থানে একে অপরের মুখোমুখি অনেকগুলি মন্দির আছে, প্রায়  দূরত্বে। ঐতিহাসিকরা বলেছেন যে, অষ্টম শতাব্দীতে শাসক ললিতদাতিয়া মুক্তাদিয়া মন্দিরটি ভগবান শিবকে উৎসর্গ করেন। এটা বিশ্বাস করা হয় যে, রাজা অবন্তীবর্মন এই মন্দির দর্শন করেছিলেন এবং ভূতশেরে স্নানের জন্য একটি স্তম্ভমূল দান করেছিলেন। আজও এই মন্দিরটির নির্মাতাদের শিল্প এবং দক্ষতা দেখে অবাক হয়ে যেতে হয়। এর চিত্তাকর্ষক স্থাপত্যটি অষ্টম শতাব্দীর গৌরবময় অতীত এবং বিশাল শিল্পকে প্রকাশ করে। সরকার সম্প্রতি এটিকে দখলদারি থেকে রক্ষা করার জন্য প্রাচীর তৈরি করেছে এছাড়া আর অন্য কিছুই এর জন্য করা হয়নি। এটি এখন ধ্বংসস্তূপে পড়ে আছে যার মধ্যে কেবল ক্ষীণ কিছু চিহ্নই টিঁকে আছে।
ভূগোল
গন্ডেরবাল জেলাটির সদর দপ্তর গণ্ডেরবাল শহরের স্থানাংক । এর গড় উচ্চতা সমুদ্রতল থেকে উপরে, এবং এটি শ্রীনগর শহর থেকে প্রায়  দূরে।
গন্ডেরবাল জেলাটি সিন্ধু নদ জুড়ে বিস্তৃত। নদীটি জেলার বেঁচে থাকার একমাত্র সাধন হিসাবে বিবেচিত হয়। এটি জম্মু ও কাশ্মীরের একমাত্র নদী, যেখানে তিনটি জলবিদ্যুৎ কেন্দ্র চালু রয়েছে; এ ছাড়া নদীটি সেচের জন্য জল সরবরাহ করে, জেলার জনসংখ্যার ৮০% কৃষিকাজের সাথে জড়িত। এই নদীর বালি (বাজরি)র উন্নত গুণমানের জন্য এই অঞ্চলের একটি অর্থকরী পণ্য হিসেবে বিবেচিত।
জলবায়ু
গণ্ডেরবাল জেলার জলবায়ু পুরো কাশ্মীর উপত্যকার আবহাওয়ার সমস্ত বৈশিষ্ট্যযুক্ত। জুলাইয়ের উত্তাপে, সিন্ধু নদের বাতাস আরামদায়ক। স্যার ওয়াল্টার লরেন্স তাঁর দ্য ভ্যালি অব কাশ্মীর বইটিতে লিখেছেন যে, অক্ষাংশের দিক দিয়ে কাশ্মীরের সঙ্গে এশিয়ার পেশোয়ার, বাগদাদ এবং দামাস্কাসের সঙ্গে: মরোক্কোতে ফেজ এর সঙ্গে: এবং আমেরিকা সাউথ ক্যারোলিনার সঙ্গে মিল রয়েছে, তবে এটি সেসব দেশের কোনও বৈশিষ্ট্যই উপস্থাপন করে না। জনগণ মে মাসের শেষ অবধি কাশ্মীরের জলবায়ুকে সুইজারল্যান্ডের মত, এবং জুলাই ও আগস্টে দক্ষিণ ফ্রান্সের মত মনে করে। তবে কাশ্মীরকে যে কোনও একটি জলবায়ু বা বৈশিষ্ট্যযুক্ত দলের বলে মনে করা অসম্ভব। প্রতি শত ফুট উচ্চতায় জলবায়ু এবং উদ্ভিদের কিছুটা নতুন পর্যায় দেখা যায়।
ইব্রাহীম দানিশমান্দ
'সৈয়দ ইব্রাহীম দানিশমন্দ ১৬ শতকের জমিদার এবং ইসলামী পণ্ডিত। যিনি সুফি কাদেরিয়া তরিকার অনুসারী ছিলেন। তাঁর জীবদ্দশায় তিনি অনেক যায়গায় ইসলামিক এবং ধর্মনিরপেক্ষ বিষয়ে বিশেষজ্ঞ হিসাবে বিবেচিত হতেন। বাংলায় পরিচালিত ও প্রচার করার জন্য কাদিরীয় তরিকার মধ্যে তিনি প্রথম ছিলেন বলে মনে করা হয়।
জীবনের প্রথমার্ধ
সৈয়দ পরিবারে জন্মগ্রহণকারী ইব্রাহীম দানিশমন্দ এর পরিচয়  সম্পর্কে পৃথক মতামত পাওয়া যায়। যার মধ্যে একটি হচ্ছে, তিনি পারস্যের বাসিন্দা, যিনি ১৬ শতকে বাংলায় পাড়ি জমান করেন। সম্ভবত এটিই হতে পারে যে তিনি বহু রাজ্যের প্রশাসনের সহায়তার কারণে বাংলার সুলতান আলাউদ্দিন হোসেন শাহ কর্তৃক মধ্য এশিয়া এবং পারস্য থেকে আমন্ত্রিত হয়েছিলেন এমন বহু সিডের মধ্যে ছিলেন।
বিকল্পভাবে, ইতিহাসবিদ আচ্যুত চরণ চৌধুরী বলেছেন যে, তিনি সুফি জেনারেল সৈয়দ নাসিরউদ্দিনের এক নাতি এবং তিনি ত্রফের সিডস-এর পরিবারভুক্ত ছিলেন। তার উপস্থিতি ত্রয়োদশ শতাব্দী থেকে বাংলায় ছিল।
হাসান উদ্দিন সরকার
হাসান উদ্দিন সরকার বাংলাদেশ জাতীয়তাবাদী দলের রাজনীতিবিদ, মুক্তিযুদ্ধা ও গাজীপুর-২ আসনের সাবেক সংসদ সদস্য।
জন্ম ও প্রাথমিক জীবন
হাসান উদ্দিন সরকার গাজীপুর জেলায় জন্মগ্রহণ করেন।
রাজনৈতিক ও কর্মজীবন
হাসান উদ্দিন সরকার টঙ্গীর একজন শ্রমিক নেতা ছিলেন। বর্তমানে তিনি গাজীপুর মহানগর বিএনপির সভাপতি ও বাংলাদেশ জাতীয়তাবাদী দলের জাতীয় নির্বাহী কমিটির সদস্য। তিনি ১৯৭৪ সালে টঙ্গি পৌরসভা পৌরসভার প্রথম চেয়ারম্যান ও গাজীপুর জেলা পরিষদের চেয়ারম্যান ছিলেন। ২০১৮ সালে গাজীপুর সিটি করপোরেশনের নির্বাচনে তিনি বিএনপির মেয়র প্রার্থী ছিলেন। তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়ন নিয়ে গাজীপুর-২ আসন থেকে পরপর দুইবার সংসদ সদস্য নির্বাচিত হয়েছিলেন।  জুন ১৯৯৬ সালের সপ্তম জাতীয় নির্বাচনে জাতীয় পার্টির মনোনয়ন নিয়ে, ২০০১ সালের অষ্টম ও ২০০৮ সালের নবম জাতীয় নির্বাচনে বাংলাদেশ জাতীয়তাবাদী দলের মনোনয়ন নিয়ে নির্বাচনে অংশ নিয়ে তিনি পরাজিত হন।
ইব্রাহীম দানিশমান্দ
জীবন
সৈয়দ ইব্রাহিম ফারসি ও আরবি ভাষার একজন বিশিষ্ট পণ্ডিতও ছিলেন। তিনি দিল্লির সম্রাট দ্বারা এই কৃতিত্বের জন্য স্বীকৃতি পেয়েছিলেন, যার কাছ থেকে তিনি মালিক-উল-উলামা (পণ্ডিতদের প্রিন্স) উপাধি পেয়েছিলেন, পাশাপাশি সম্মানিত কুতুব-উল-আশেকীন দ্বারাও পরিচিত ছিলেন ।   এক পর্যায়ে ডেনিশমুন্ডকে সোনারগাঁয়ে জমি শুল্ক মঞ্জুর করেছিলেন বাংলার সুলতান, পরে সেখানে তার পূর্ববর্তী জমিদারি থেকে সিলেটের তারফের মধ্যে স্থানান্তরিত করে। এখানে তিনি একটি খানকাহ বা সুফি মিলন-ঘর প্রতিষ্ঠা করেছিলেন, যেখান থেকে তিনি ইসলাম প্রচার করেছিলেন পাশাপাশি কাদিরিয়া সুফিবাদও করেছিলেন। এই অনুশীলন তাঁর বংশধরদের পাশাপাশি তাঁর আধ্যাত্মিক উত্তরসূরীরাও অব্যাহত রেখেছিলেন।
হাসান উদ্দিন সরকার
বিতর্ক
হাসান উদ্দিন সরকারের ভাই নুরুল ইসলাম সরকার আহসানউল্লাহ মাস্টার হত্যার দায়ে দোষী সাব্যস্ত হয়েছেন।
ইব্রাহীম দানিশমান্দ
জীবন
শেষ পর্যন্ত তাকে সোনারগাঁয়ে সমাধিস্থ করা হয়, পঞ্চদশ শতাব্দীর ফাতেহ শাহ মসজিদের নিকটে একটি সমাধি কমপ্লেক্সে তিনি পরিবারের বেশ কয়েকজন সদস্য এবং অন্যান্য ইসলামিক ব্যক্তিত্বদের সাথে ভাগ করে নিয়েছেন। এটিকে একটি পবিত্র স্থান হিসাবে বিবেচনা করা হয় এবং সাধারনত ভক্তবৃন্দ দর্শন করেন।
পরিবার
অনেক সূত্র জানায় যে সৈয়দ ইব্রাহিমের বিয়ে হয়েছিল শাহী বাংলার সুলতানের বড় কন্যার সাথে, যার নাম হতে পারে রওশন আক্তার বানু।  তবে এই  বিষয় সম্পর্কে কিছুটা মতবিরোধ রয়েছে। মতামতগুলিতে হুসেন শাহী বংশের শেষ ইলিয়াস শাহী শাসক জালালউদ্দিন ফতেহ শাহ পাশাপাশি আলাউদ্দিন হোসেন শাহ বা তার পুত্র গিয়াসউদ্দিন মাহমুদ শাহ অন্তর্ভুক্ত রয়েছে ।   এই বিবাহের মধ্য দিয়ে সৈয়দ ইব্রাহিমের চার পুত্র ছিল: মুসা, Isaসা, ইউসুফ এবং ইসহাক।  ফাতেমা বিবি নামে তাঁর একটি কন্যা (বা নাতনী )ও ছিলেন, যিনি পরে Isaসা খানের স্ত্রী এবং তাঁর পুত্র মুসা খানের সম্ভাব্য মা হয়েছিলেন।
আনাতোল ফ্রঁস
আনাতোল ফ্রঁস (ফরাসি Anatole France; ১৬ এপ্রিল ১৮৪৪ - ১২ অক্টোবর ১৯২৪) ছিলেন একজন ফরাসি কবি, সাংবাদিক এবং ঔপন্যাসিক। তার বেশ কয়েকটি উপন্যাস শীর্ষবিক্রীত (best seller) হয়েছিল। বিদ্রুপাত্মক ও সংশয়বাদী হলেও তাকে ভাবা হতো সেসময়ের আদর্শ ফরাসি পণ্ডিত। তিনি আকাদেমি ফ্রঁসেজের সদস্য ছিলেন এবং ১৯২১ সালে সাহিত্যে নোবেল পুরস্কার অর্জন করেন। তার মস্তিষ্কের আকার ছিল সাধারণ মস্তিষ্কের দুই-তৃতীয়াংশ।
অনেকেই মনে করেন যে, মার্সেল প্রুস্তের উপন্যাস হারানো সময়ের সন্ধানেতে সাহিত্যিক "বের্গত" চরিত্রটি ফ্রঁস থেকে অনুপ্রাণিত।
প্রথম জীবন
বইবিক্রেতার সন্তান ফ্রঁসের জীবন কেটেছে বইকে ঘিরে। তিনি ছিলেন বইপ্রেমী। তার বাবার বইয়ের দোকান লিব্রেরি ফ্রঁস ফরাসি বিপ্লব সম্পর্কিত বইয়ে সমৃদ্ধ ছিল। ফলে প্রসিদ্ধ লেখক ও গবেষকেরা এখানে আনাগোনা করতেন। ফ্রঁস লেখাপড়া করেন বেসরকারি ক্যাথলিক বিদ্যালয় কোলেজ স্তানিসলাস-এ (Collège Stanislas)। উত্তীর্ণ হয়ে তিনি বাবাকে বইয়ের দোকানে সহযোগিতা করতে থাকেন। কয়েক বছর পর তিনি বাশলিন- দোফ্লোরেন এবং লেমের নামক বইয়ের দোকানে বইয়ের তালিকাপ্রস্তুতকারকের চাকরি পান। ১৮৭৬ সালে তাকে ফরাসি সিনেটের গ্রন্থাগারিক নিযুক্ত করা হয়।
ব্যক্তিজীবন
১৮৭৭ সালে ফ্রঁস বিয়ে করেন ভালেরি গেরাঁ দো সোভিই-কে। ১৮৮১ সালে তাদের এক কন্যা হয়, নাম রাখা হয় সুজান। ১৮৮৮-তে মাদাম আরমঁ দো কাইয়াভে-র সাথে তার পরিণয় গড়ে ওঠে। ১৯১০ সালে মাদামের মৃত্যুর পূর্বপর্যন্ত এ সম্পর্ক বিদ্যমান ছিল। ১৮৯৩ সালে বিবাহ-বিচ্ছেদের পর ফ্রঁস আরো অনেকের সাথে সম্পর্কে জড়ান। ১৯২০ সালে তিনি আবার বিয়ে করেন, এমা লাপ্রেভোতকে।
রাজনৈতিকভাবে, ফ্রঁস ছিলেন একজন সমাজবাদী এবং ১৯১৭-র রুশ বিপ্লবের ঘোষিত সমর্থক। বিশ্বাসের ক্ষেত্রে তিনি ছিলেন নাস্তিক।
সমালোচনা
ফ্রঁস ১৯২৪ সালে তার মৃত্যুর পর লিখিতভাবে আক্রমণের শিকার হন। নাৎসি সহযোগী পিয়ের দ্রিও লা রোশেল এবং অন্য নিন্দুকেরা প্রচার করে যে তার লেখা অশ্লীল এবং অমৌলিক। ফ্রঁসের গুণমুগ্ধ ইংরেজ লেখক জর্জ অরওয়েল এসব প্রতিহত করেন। তিনি বলেন যে ফ্রঁসের লেখা অত্যন্ত সুপাঠ্য এবং "প্রশ্নাতীতভাবেই, তাকে অনেকটা রাজনৈতিক উদ্দেশ্যে আক্রমণ করা হয়েছিল।"
ক্লাইভ রাইস
ক্লাইভ এডওয়ার্ড বাটলার রাইস (Clive Rice; ২৩ জুলাই ১৯৪৯ - ২৮ জুলাই ২০১৫) ট্রান্সভাল প্রদেশের জোহানেসবার্গে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের পক্ষে আন্তর্জাতিক ক্রিকেটে অংশগ্রহণসহ দলের অধিনায়কত্ব করেছেন। দলে তিনি মূলতঃ অল-রাউন্ডার হিসেবে ভূমিকা রেখেছেন।
ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিং করতেন তিনি। এছাড়াও প্রথম-শ্রেণীর কাউন্টি ক্রিকেটে নটিংহ্যামশায়ার ক্লাবের অধিনায়কের দায়িত্ব পালন করেন ক্লাইভ রাইস। প্রথম-শ্রেণীর ক্রিকেটে তার ব্যাটিং গড় ছিল ৪০.৯৫ ও ৯৩০ উইকেট নেন ২২.৪৯ বোলিং গড়ে। ৪৮২টি প্রথম-শ্রেণীর ক্রিকেটে অংশ নিয়ে ২৬,৩৩১ রান তোলেন। টেস্ট ক্রিকেটার না হয়েও তাকে বিশ্ব ক্রীড়াঙ্গনে অন্যতম সেরা অল-রাউন্ডার হিসেবে গণ্য করা হয়।
প্রারম্ভিক জীবন
প্যাট্রিক ও অ্যাঞ্জেলা দম্পতির সন্তান ছিলেন ক্লাইভ রাইস। রাইসের দাদা ফিলিপ সিন্ডারকোম্ব বোয়ার অক্সফোর্ড বিশ্ববিদ্যালয়ের প্রতিনিধিত্ব করেন। তার ভাই রিচার্ডও ট্রান্সভালের পক্ষে খেলার জন্য মনোনীত হয়েছিলেন। কিন্তু, পরীক্ষার কারণে দলে খেলতে পারেননি।
রাইস জোহানেসবার্গের এনভাইরোলাইট নামের একটি স্ট্রিট-লাইটিং কোম্পানীতে কাজ করতেন। তার স্ত্রী ‘সুসান’ স্পোর্টস ট্যুর এন্ড বুশ সাফারি কোম্পানীর প্রধানের দায়িত্বে রয়েছেন। এ দম্পতির দুইটি সন্তান রয়েছে।
ঘরোয়া ক্রিকেট
দক্ষিণ আফ্রিকার উপর নিষেধাজ্ঞাকালীন সময় থেকে তার খেলোয়াড়ী জীবন শুরু হয়েছিল। ফলে ঐ সময়ে আন্তর্জাতিক ক্রিকেটে তার অংশগ্রহণের সুযোগ ঘটেনি। ১৯৬৯ সালে ট্রান্সভাল দলের মাধ্যমে তার খেলোয়াড়ী জীবনের সূত্রপাত ঘটে। ১৯৮০-এর দশকে ট্রান্সভালের সদস্য থাকাকালে ঘরোয়া ক্রিকেটে দূর্দান্তভাবে সফলতা লাভ করেন যা তাকে ‘মিন মেশিন’ নামে আখ্যায়িত করা হয়। এছাড়াও তিনি ক্যাসল কারি কাপস ও অন্য একটি একদিনের প্রতিযোগিতায় বিজয়ী দলের সদস্য ছিলেন। খেলোয়াড়ী জীবনের শেষদিকে তিনি নাটালের সদস্য হন ও দলে অধিনায়কত্ব করেন।
কাউন্টি ক্রিকেট
টেস্টে অংশগ্রহণ থেকে বঞ্চিত হলেও তিনি কাউন্টি ক্রিকেটে সফলকাম হন। এছাড়াও গ্লুচেস্টারশায়ারের মাইক প্রোক্টর ও হ্যাম্পশায়ারের ব্যারি রিচার্ডসের ন্যায় প্রতিভাবান ক্রিকেটারদের তুলনায় কাউন্টিতে তার অবস্থান শীর্ষে ছিল। কাউন্টি চ্যাম্পিয়নশীপে গারফিল্ড সোবার্স, রিচার্ড হ্যাডলি ও ডেরেক র‌্যান্ডলের ন্যায় খ্যাতনামা ক্রিকেটার সমৃদ্ধ নটিংহ্যামশায়ার দলে খেলেন। ঐ দলে তিনি অধিনায়কের দায়িত্বে ছিলেন। ১৯৭৯ থেকে ১৯৮৭ সাল পর্যন্ত ইংল্যান্ডের কাউন্টি ক্রিকেটে নটিংহ্যামশায়ার কাউন্টি ক্রিকেট ক্লাবের অধিনায়ক ছিলেন। ১৯৮১ ও ১৯৮৭ সালের কাউন্টি চ্যাম্পিয়নশিপে শিরোপা বিজয়ী নটিংহ্যামশায়ার দলকে নেতৃত্ব দেন তিনি।
হ্যাডলি’র ন্যায় অনেক উইকেট না পেলেও তিনি নটিংহ্যামশায়ারের সেরা ব্যাটসম্যান ছিলেন। কিন্তু রাইস, হ্যাডলি, কেভিন কুপার ও এডি হ্যামিংসের আটোসাটো অফ স্পিনের কারণে নটিংহ্যামশায়ার সর্বোচ্চ পর্যায়ে পৌঁছে। এরফলে ১৯২৯ সালের পর ১৯৮১ সালে প্রথমবারের মতো চ্যাম্পিয়নশীপের শিরোপা লাভে সক্ষম হয় দলটি। এরপর তিনি স্কটল্যান্ড দলের পক্ষে খেলেন।
বিদ্রোহী দলের সফর
১৯৭০ সালে ইংল্যান্ড সফরে দক্ষিণ আফ্রিকা দলের পরিবর্তে বহিঃবিশ্ব একাদশ নাম ধারণ করে। এতে স্বল্পকয়েকজন দক্ষিণ আফ্রিকান অংশ নিলেও বয়সে অনেক ছোট থাকায় তিনি অংশ নিতে পারেননি।
১৯৭১-৭২ মৌসুমে অস্ট্রেলিয়া সফরে যাবার জন্য দক্ষিণ আফ্রিকা দলের সদস্য মনোনীত হন। বর্ণবৈষম্যবাদ নীতির কারণে দক্ষিণ আফ্রিকার বিরুদ্ধে আন্তর্জাতিক ক্রীড়াঙ্গনে সমালোচনার ঝড় ওঠে। কিন্তু বর্ণবৈষম্যবাদ নীতির কারণে ঐ সফরটি বাতিল হয়ে যায়। এর পরপরই আন্তর্জাতিক ক্রিকেট থেকে দক্ষিণ আফ্রিকা ক্রিকেট দলকে নিষিদ্ধ ঘোষণা করা হয়। এরফলে তিনি বিতর্কিত বিশ্ব সিরিজ ক্রিকেটের সাথে জড়িত হন। ১৯৮০-এর দশকে দক্ষিণ আফ্রিকায় বেশ কয়েকটি বিদ্রোহী ক্রিকেট দল সফরে আসে। ঐ দলগুলো অনানুষ্ঠানিকভাবে টেস্ট খেলায় অংশ নেয়। অধিকাংশ সময়ই তিনি স্বাগতিক দলের অধিনায়কত্ব করেন। শীত মৌসুমে অস্ট্রেলিয়া, ওয়েস্ট ইন্ডিজ, শ্রীলঙ্কা ও ইংল্যান্ডের বিদ্রোহী দল দক্ষিণ আফ্রিকা সফরে আসলে কোন দলই তার ও উজ্জ্বীবিত খেলোয়াড়দের বিপক্ষে দাঁড়াতে পারেনি।
আন্তর্জাতিক ক্রিকেট
৯০-এর দশকের শুরুতে দক্ষিণ আফ্রিকার উপর নিষেধাজ্ঞা প্রত্যাহারের পর ১৯৯১ সালে আনুষ্ঠানিকভাবে আন্তর্জাতিক ক্রিকেটে অংশগ্রহণের সুযোগ লাভের অধিকারী হন তিনি। সমগ্র খেলোয়াড়ী জীবনে তিনি তিনটি একদিনের আন্তর্জাতিকে অংশগ্রহণ করেন। কলকাতার ইডেন গার্ডেন্সে অনুষ্ঠিত দক্ষিণ আফ্রিকার ইতিহাসে প্রথম ওডিআইয়ে ৪২ বছর বয়সে দলের নেতৃত্বে ছিলেন তিনি। ভারতের বিপক্ষে অনুষ্ঠিত তিন ওডিআইয়ের ঐ সিরিজে তিনি ১৩ গড়ে রানসংগ্রহসহ ৫৭ রান খরচ করে তিন উইকেট পেয়েছিলেন।
কিন্তু ওয়েস্ট ইন্ডিজ দলের বিপক্ষে একমাত্র টেস্টসহ ১৯৯২ সালের ক্রিকেট বিশ্বকাপে অংশগ্রহণ করা থেকে তাকে বিতর্কিতভাবে দল থেকে বাদ দেয়া হয়। দল থেকে বাদ পড়ার পর তার স্থলাভিষিক্ত হন কেপলার ওয়েসেলস।
খেলার ধরন
স্লিপে তিনি চমৎকার ভঙ্গীমায় ফিল্ডিং করতেন। কঠোর দৃষ্টিভঙ্গীর অধিকারী অধিনায়ক ছিলেন তিনি। তিনি তার সময়কালের অন্যতম সেরা ক্রিকেটার হিসেবে বিবেচিত হন। রাইস নতুন বল নিতেই বেশি পছন্দ করতেন। আউটসুইঙ্গারে বাউন্স ছুঁড়তেন ও ট্রান্সভালের পেস আক্রমণে নেতৃত্ব দিতেন। এরফলে তিনি ‘মিন মেশিন’ নামে আখ্যায়িত হন।
অর্জনসমূহ
কাউন্টি চ্যাম্পিয়নশীপে অনবদ্য অবদান রাখায় ১৯৮১ সালে উইজডেন কর্তৃক অন্যতম বর্ষসেরা ক্রিকেটাররূপে ঘোষিত হন। বিশ্ব ক্রিকেট অঙ্গনের অন্যতম সেরা ক্রিকেটার হলেও টেস্ট ক্রিকেটে অংশ নেয়ার সুযোগ পাননি তিনি। ক্রিকেট সংবাদদাতা সাইল্ড বেরি’র মতে, ‘যদি ক্রীড়াঙ্গনে রাজনীতিকে অন্তর্ভুক্ত করা হতো, তাহলে ৮০-এর দশকের অন্যতম সেরা চার অল-রাউন্ডার ইয়ান বোথাম, রিচার্ড হ্যাডলি, ইমরান খান ও কপিল দেবের পাশে তাঁর নামও অন্তর্ভুক্ত থাকতো।’
দেহাবসান
সেপ্টেম্বর, ১৯৯৮ সালে তার মস্তিষ্কের টিউমার ধরা পড়ে। তখন জার্মানির হ্যানোভারে চিকিৎসা শেষে আরোগ্য লাভ করেন। কিন্তু ফেব্রুয়ারি, ২০১৫ সালে কেপটাউনের নিজ গৃহে তিনি আবার পড়ে যান। স্থানীয় হাসপাতালের স্ক্যানে টিউমার অপসারণের জন্য অস্ত্রোপাচারের কথা বলা হয়। এরপর তাকে ব্যাঙ্গালোরের হেলথ কেয়ার গ্লোবাল হাসপাতালে প্রেরণ করা হয়। রোবোটিক রেডিয়েশন চিকিৎসায় সেবারও তার টিউমার অপসারণ করা হয়। সুস্থতা বোধ করায় মার্চ, ২০১৫ সালে তিনি নিজ দেশে প্রত্যাবর্তন করেন তিনি। অতঃপর ২৮ জুলাই, ২০১৫ তারিখ সকালে ৬৬ বছর বয়সে কেপটাউনের হাসপাতালে মস্তিষ্কে টিউমারের কারণেই তার দেহাবসান ঘটে।
১৪৪৬
১৪৪৬ গ্রেগরীয় বর্ষপঞ্জির একটি সাধারণ বছর।
আলিঙ্গন সুড়ঙ্গ
আলিঙ্গন সুড়ঙ্গ (আলিঙ্গন পর্দা নামেও পরিচিত) হলো প্লাস্টিকের টিউবের সাথে প্লাস্টিকের পর্দা দিয়ে তৈরি একটি যন্ত্র যা দুজন ব্যক্তিকে একে অপরের সাথে শারীরিক ভাবে যোগাযোগ না করে একে অপরকে আলিঙ্গন করার সুযোগ করে দেয়। এটা কোভিড-১৯ মহামারীকালে বেশ পরিচিতি লাভ করে। এর উৎপত্তি কখন ও কোথায় জানা যায়নি। সম্ভবত বিভিন্ন এলাকায় এটি বারবার উদ্ভাবিত হয়েছে; ২০২০ সালের মে মাসে ইংল্যান্ডে একটি উদ্ভাবনের জন্য প্রতিবেদন ছাপা হয়। এবং একই মাসে ব্রাজিলেও একটি।
২০২১ সালে সাও পাওলোয় তোলা একটি আলিঙ্গন সুড়ঙ্গ ব্যবহার করে দু'জনের একটি ছবি ওয়ার্ল্ড প্রেস বর্ষসেরা চিত্র পুরস্কার জিতে৷
ক্নিদিয়সের এউদক্সস
ক্নিদিয়সের এউদক্সস (খ্রিস্টপূর্ব ৩৯০ - খ্রিস্টপূর্ব ৩৩৭) একজন গ্রিক জোতির্বিজ্ঞানী, গণিতবিদ এবং প্লেটোর ছাত্র ছিলেন। তার অনেক কাজই হারিয়ে গেছে। তবুও তার কিছু কাজের হদিস পাওয়া গিয়েছে।
জীবন
এউদক্সস অর্থ সম্মানিত। লাতিন শব্দ বেনেদিক্তুস থেকে শব্দটি এসেছে। তার বাবা একজন স্টেটসম্যান ছিলেন। তিনি আকাশ দেখতে ভালোবাসতেন। সেখান থেকেই Eudoxus এর শুরু। শিক্ষার জন্যে তিনি Archytas এর সাথে ট্যারেনটামে পড়তে চলে গেলেন। তার কাছেই তিনি গণিতের শিক্ষা লাভ করেন। ইটালিতে থাকা অবস্থায় তিনি সিসিলিতে গিয়েছিলেন। সেখানে তিনি ফিলিস্টনের কাছে চিকিৎসা বিজ্ঞান সম্পর্কে শেখেন। তার ২৩ বছর বয়সে তিনি চিকিৎসক Theomedon এবং সিক্রেটসের অনুসারীদের সাথে এথেন্সে যান। তিনি প্লেটো ও অন্যান্য দার্শনিকদের সান্যিধ্যে সেখানে শিক্ষালাভ করেন। কিন্তু মতামতের অমিল হওয়ায় তাকে সেখান থেকে বেরিয়ে আসতে হয়। Edoxus অত্যন্ত দরিদ্র ছিলেন। কোনোরকম একটা থাকার ব্যবস্থা করে থাকছিলেন। তিনি প্রতিদিন ১১কিমি হেটে প্লেটোর কাছে পাঠ নিতে যেতেন। গণিত ও জোতির্বিজ্ঞানে তার প্রতিভা দেখে তার বন্ধুরা টাকা তুলে তাকে মিশরে পাঠানোর ব্যবস্থা করে। সেখানে ১৬ মাস থাকার পরে তিনি Cyzicus ও Mausolus ভ্রমণ করলেন এবং নিজের অনেক শিষ্য যোগাড় করেন।
এরপর তিনি তার অনুসারীদের নিয়ে আথেন্সে ফিরে আসেন এবং এক পর্যায়ে তার গ্রামেই ফিরে যান। সেখানে তিনি গবেষণাগার বানান এবং আগের মতোই লেখালেখি ও ধর্ম, জোতির্বিজ্ঞান ও আবহবিদ্যায় শিক্ষাদান চালিয়ে গেলেন। তার একটি ছেলে Aristagoras এবং Actis, Philtis and Delphis নামক তিন কন্যা ছিল।
তিনি বিশ্বাস করতেন পৃথিবীকে কেন্দ্র করে গোলকাকৃতির গ্রহ নক্ষত্র ও অন্যসব কিছু আবর্তন করে এবং গ্রহ নক্ষত্রের গতিবিধি সম্পর্কে ধারণা দেয়ায় তিনি বিখ্যাত। অনুপাতের উপর তার কাজ প্রায় একযুগ ধরে পরিমাণবাচক গণিতশাস্ত্রের ভিত্তি ছিল। পরবর্তীতে Richard Dedekind প্রবর্তন করেন। চাঁদ এবং মঙ্গলের গর্তগুলোকে তার নামানুসারে নামকরণ করা হয়। একটি বীজগাণিতিক বক্র Kampyle of Eudoxus তার নামানুসারে নামকরণ করা হয়।
গণিতে এউদক্সস
এউদক্সসকে আর্কিমিদিসের পর তৎকালীন সময়ের সর্বশ্রেষ্ঠ গণিতবিদ বলা হয়। তিনি method of exhaustion আবিষ্কার করেন যা পরবর্তীকালে সমাকলনবিদ্যার ভিত গড়ে দেয়। এ পদ্ধতি ব্যবহার কিরে তিনি বৃত্তের ক্ষেত্রফল যে তার ব্যাসার্ধের বর্গমূলের আনুপাতিক হয় এবং এর আয়তন তার ব্যাসার্ধের ঘনমূলের আনুপাতিক হয় তা প্রমাণ করেন। তিনি গাণিতিক সমানুতা ব্যবহার করে রেখা, কোণ, ক্ষেত্রফল প্রভৃতির সংজ্ঞা প্রদান করেন। এটা করার সময় তিনি পিথাগোরাসের সময় থেকে প্রচলিত পাটিগণিত ও সংখ্যার বদলে জ্যামিতির ব্যবহারের প্রচলন করেন। তিনি অনুপাতের সূত্র প্রদান করে জ্যামিতির ধারণা বদলে দেন।
জোতির্বিজ্ঞান
এই আলমাজেস্টে ৪৮টি তারকামণ্ডলীর বর্ণনা পাওয়ায় বিজ্ঞানীরা ভাবলেন, তাহলে বোধহয় প্রাচীন গ্রিসেই এগুলির কল্পনা শুরু হয়। কাজেই যদি কেউ বলে প্রাচীন তিব্বতে বা অমুক প্রাচীন সভ্যতার মানুষেরা তারকামণ্ডলীর ধারণা দিয়েছিল, তাহলে অন্তত এটুকু বলা যাবে যে টলেমির বইয়ে ৪৮টি তারকামণ্ডলীর হদিস পাওয়া যায় এবং প্রাচীন গ্রিসের মানুষেরা ওইসব তারকামণ্ডলীর অবস্থান, ছবি এবং কোন ঋতুতে কোনটি আকাশের কোথায় থাকে তা মোটামুটি জানত। কাহিনি অবশ্য এখানেই শেষ নয়। টলেমিরও আগে প্রাচীন গ্রিসে এক মহাজ্ঞানী জ্যোতির্বিজ্ঞানী বাস করতেন। তার নাম হিপার্কাস (খ্রিষ্টপূর্ব ১৯০-১২০); কথিত আছে, হিপার্কাসের হাতে তৈরি একটি স্টার ক্যাটালগ ছিল, কিন্তু এখন তা হারিয়ে গেছে। হিপার্কাসই প্রথম আকাশের নক্ষত্রদের যে উজ্জ্বলতায় দেখা যায় তার প্রেক্ষিতে উজ্জ্বলতার শ্রেণিবিভাগ করেছিলেন। এখন যেমন আমরা বলি ‘ফার্স্ট ম্যাগনিচিউড স্টার’ বা তৃতীয় শ্রেণির উজ্জ্বল নক্ষত্র – এই শ্রেণিবিভাগটি হিপার্কাসের করা। তাছাড়া হিপার্কাস পৃথিবীর অয়নচলনও আবিষ্কার করেছিলেন। এই হিপার্কাসের হাতে সে সময়ে একটি কবিতার বই এসে পড়ে। এখনকার বিজ্ঞানীদের মতো নন তখনকার বিজ্ঞানীরা – তাদের হাতে অঢেল সময় ছিল কবিতা ও ইতিহাস বিষয়ে চর্চা করার। ওই কবিতার বইয়ে হিপার্কাস তারকামণ্ডলীর চমৎকার মনোহারি কাব্যিক বর্ণনা খুঁজে পেলেন। মোহিত করা মাধুর্য ভাষায় সেখানে লেখা ছিল কোন তারা কখন ওঠে, তখন অন্য কোন তারা অস্ত যায়, গ্রীষ্মের শুরুতে কোন তারা দেখা যায়, কোন তারা কোনদিকে থাকলে সমুদ্রে ঝড়ের সম্ভাবনা, কিংবা কোন তারা কীভাবে দেখে দিক-নির্দেশনা পাওয়া যায় ইত্যাদি।
এই কবিতা পড়ে বুঝতে পারলেন যে একটা কিছু গোলমাল আছে। ওই কবিতায় যখন যেখানে নক্ষত্রের উদয় হওয়ার কথা, তখন সেখানে উদয় বা অস্ত হয় না। হিপার্কাস বুঝলেন যে, ওই কবিতায় যে রাতের আকাশের কথা বলা হয়েছে সে আকাশ হিপার্কাসের সময়ের আকাশ নয়। হিপার্কাসের সামনে দুটো সম্ভাবনা ছিল – এই কবিতার বইটাকে সম্পূর্ণ ভিত্তিহীন কল্পনা বলে ধরে নেয়া, কিংবা বুঝে নেওয়া যে কবি যে আকাশ দেখছেন সেটা অনেক অনেক কাল আগের আকাশ। এখন ওই কবিতার লেখক ছিলেন আরাতুস (খ্রিষ্টপূর্ব ৩১৫-২৫০); কবি আরাতুস আবার রাজার আদেশে আরেকটি বই দেখে এই কবিতা গ্রন্থটি লিখেছিলেন। সেই প্রাচীন বইটির কোনো হদিস নেই, কিন্তু আরাতুস ওই বইয়ের লেখকের নাম জানিয়েছেন ইউডক্সাস। ইতিহাসবিদেরা জানিয়েছেন ইউডক্সাস নামে পুরাকালে সত্যিই এক জ্যোতির্বিদ ছিলেন, যার সময়কাল ছিল খ্রিষ্টপূর্ব ৪০০-৩৫০; ইউডক্সাস প্রাচীন মিশর ভ্রমণ করে অনেক জ্ঞান লাভ করেন। এই লব্ধ জ্ঞানের ভিত্তিতে তিনি একটি তারার তালিকা বানিয়ে থাকতে পারেন। খুব সম্ভবত তিনি একটি ‘আকাশ-গোলক’ (সেলেশিয়াল স্ফিয়ার) বানিয়েছিলেন, যেখানে রাতের আকাশের একটি ম্যাপ ছিল। এমনটি ভাবার কারণ হল, কিংবদন্তিতে ‘ইউডক্সাসের স্ফিয়ার’ বলে একটা কথা প্রচলিত আছে।
এউদক্সস তাতে যে বিষয়গুলো দেখিয়ে গিয়েছিলেন তার মধ্যে ছিলো :
আরিস্তোতলের মেটাফিসিক্স XII, 8-এর উপর একটি সাধারণ ধারণা হতে পারে, অ্যারিস্টটলের আরেকটি কাজ দে সেলোতে সিিলিকিয়া (6 ষ্ঠ শতাব্দী) এর সিম্পলিকিয়াসের একটি ভাষ্য। Simplicius দ্বারা রিপোর্ট একটি গল্প অনুযায়ী, প্লেটো গ্রিক জ্যোতির্বিজ্ঞানীদের জন্য একটি প্রশ্ন উত্থাপিত: "অভিন্ন এবং সুশৃঙ্খল গতি অনুমান দ্বারা গ্রহের আপাত গতির জন্য হিসাব করা হতে পারে কি ?"। প্লেটোর প্রস্তাব করেন যে,  নক্ষত্রে কেন্দ্রীভূত একক বৃত্তাকার গতির সংমিশ্রণগুলির দ্বারা গ্রহটির গতিগুলি ব্যাখ্যা করা যেতে পারে।
এউদক্সসের প্রতিমানের বেশিরভাগ আধুনিক পুনর্নির্মাণে, চাদের তিনটি ক্ষেত্রে নিয়োগ করা হয়:
২৪ ঘণ্টার মধ্যে বাইরের প্রান্তে পশ্চিমাঞ্চলে ঘুরছে এবং ক্রমবর্ধমান এবং সেটিং ব্যাখ্যা করছে।
তৃতীয় এক মাসে তার বিপ্লব সম্পন্ন করে, তবে তার অক্ষটি সামান্য ভিন্ন কোণে উল্টিয়ে যায়, অক্ষাংশে গতি (মহাকর্ষ থেকে বিচ্যুতি) এবং চন্দ্র নোডের গতির ব্যাখ্যা প্রদান করে।
সূর্যকেও তিনটি গোলকটি দেওয়া হয়। দ্বিতীয়টি মাসের পরিবর্তে একটি বছরের মধ্যে তার গতি সম্পন্ন। তৃতীয় গোলাকার অন্তর্ভুক্তিটি বোঝায় যে Eudoxus ভুল করে বিশ্বাস করেন যে সূর্য অক্ষাংশে গতি ছিল।
পাঁচটি দৃশ্যমান গ্রহ (শুক্র, বুধ, মঙ্গল, বৃহস্পতি ও শনি) প্রত্যেকটি চারটি স্থান বরাদ্দ করা হয়:
বাইরেরতমতম দৈনিক গতির ব্যাখ্যা দেয়।
দ্বিতীয় রাশিচক্র মাধ্যমে গ্রহের গতি ব্যাখ্যা।
নীতিশাস্ত্র
Aristotle এর The Nicomachean Ethicsএ এউদক্সস উল্লিখিত দর্শনের নজির পাওয়া যায়। এউদক্সসের মতে
গ্রন্থপঞ্জি
Evans, James (1998). The History and Practice of Ancient Astronomy. Oxford University Press. ISBN 0-19-509539-1. OCLC 185509676. Huxley, GL (1980). Eudoxus of Cnidus p. 465-7 in: the Dictionary of Scientific Biography, volume 4. Wikisource-logo.svg Laërtius, Diogenes (1925). "Pythagoreans: Eudoxus". Lives of the Eminent Philosophers. 2:8. Translated by Hicks, Robert Drew (Two volume ed.). Loeb Classical Library. Lloyd, GER (1970). Early Greek Science: Thales to Aristotle. W.W. Norton
আরও পড়ুন
De Santillana, G. (1968). "Eudoxus and Plato: A Study in Chronology". Reflections on Men and Ideas. Cambridge, MA: MIT Press. Huxley, G. L. (1963). "Eudoxian Topics". Greek, Roman, and Byzantine Studies. 4: 83–96. Knorr, Wilbur Richard (1986). The Ancient tradition of geometric problems. Boston: Birkhäuser. ISBN 0-8176-3148-8. Knorr, Wilbur Richard (1978). "Archimedes and the Pre-Euclidean Proportion Theory". Archives Internationales d'histoire des Sciences. 28: 183–244. Neugebauer, O. (1975). A history of ancient mathematical astronomy. Berlin: Springer-Verlag. ISBN 0-387-06995-X. Van der Waerden, B. L. (1988). Science Awakening (5th ed.). Leiden: Noordhoff. Lasserre, François (1966) Die Fragmente des Eudoxos von Knidos (de Gruyter: Berlin) Manitius, C. (1894) Hipparchi in Arati et Eudoxi Phaenomena Commentariorum Libri Tres (Teubner)
১৯৮৬ এএফসি মহিলা চ্যাম্পিয়নশিপ
১৯৮৬ এএফসি মহিলা চ্যাম্পিয়নশিপ ছিল এএফসি মহিলা চ্যাম্পিয়নশিপের ষষ্ঠ আসর। এটি ডিসেম্বর ১৯৮৬ সালে হংকংয়ে অনুষ্ঠিত হয়। টুর্নামেন্টের ফাইনালে জাপানের বিপক্ষে চীন বিজয়ী হয়।
অনসূয়া
সীতা এবং রাম যখন তাদের বনবাসের নির্বাসনের সময় তাকে দেখতে গিয়েছিলেন, অনসূয়া তাদের প্রতি খুবই অভিনিবিষ্ট ছিলেন এবং সীতাকে এমন উপলেপ দিয়েছিলেন যা চিরকাল তার সৌন্দর্য বজায় রাখার জন্য উপযোগী ছিল। অনসূয়া সীতাকে বলেছিলেন যে, রাজপ্রসাদের সুখ ত্যাগ করে রামের সঙ্গে বনবাসী হয়ে তিনি সঠিক কাজ করেছিলেন। তিনি আরো বলেন, একজন নারীর তার স্বামীর চেয়ে ভাল বন্ধু আর হতে পারে না যে তাকে সর্বদা রক্ষা করে। তিনি ত্রিমূর্তি- ব্রহ্মা, বিষ্ণু, শিবের ঋষি অবতার দত্তাত্রেয়; শিবের অবতার একরোখা-রাগান্ধ ঋষি দুর্বাসা এবং ব্রহ্মার অবতার চন্দ্রাত্রির মাতা ছিলেন। তিনি চন্দ্রদেব চাঁদের মাও ছিলেন। তিনি ছিলেন ঋষি কর্দম এবং দেবাহুতির কন্যা ছিলেন। ঋষি কপিল ছিলেন তার ভাই এবং শিক্ষক। হিন্দু ধর্মানুসারে তিনি সতী অনসূয়া অর্থাৎ পবিত্র স্ত্রী অনসূয়া হিসেবে পূজিত হন। তিনি হিন্দু পুরাণের অন্যতম পবিত্র চরিত্র হিসেবে বিবেচিত। অনসূয়া ছিলেন হিন্দু পুরাণে বর্ণিত দুষ্মন্তের স্ত্রী ও সম্রাট ভরতের মা শকুন্তলার প্রিয়সখীদের একজন।
শব্দতত্ত্ব
অনসূয়া দুটি অংশ নিয়ে গঠিত: অন এবং অসূয়া। অন একটি নেতিবাচক উপসর্গ এবং অসূয়া অর্থ ঈর্ষা। অর্থাৎ, অনসূয়া অর্থ দাঁড়ায় ঈর্ষা বা হিংসা থেকে মুক্ত।
অনসূয়া ও অত্রির আখ্যান
অনসূয়ার পরিবারের কাহিনি ভাগবত পুরাণের তৃতীয় স্কন্দে উল্লিখিত রয়েছে। ঋষি কর্দম, স্বয়ম্ভু মনুর কন্যা দেবাহুতিকে বিবাহ করেছিলেন। তাদের দশটি সন্তান ছিল; এক পুত্র এবং নয়টি কন্যা। পুত্রের নাম মহর্ষি কপিল (বিষ্ণুর অবতার)। অনসূয়া সেই নয় কন্যার মধ্যে দ্বিতীয় এবং অন্যতম ছিলেন। অন্য কন্যারা হলেন: কালা, শ্রদ্ধা, মানিনী (হাবির্ভূ নামেও পরিচিতা), গীতা, ক্রিয়া, খ্যাতি, অরুন্ধতী এবং শান্তি। প্রতিটি কন্যার বিবাহ হয়েছিল যথাক্রমে ঋষি মরীচি, অঙ্গীরা, পুলস্ত, পুলহ, ক্রিতু, বশিষ্ঠ এবং অথর্বের সাথে। অনসূয়ার বিবাহ হয়েছিল মহর্ষি অত্রির সাথে।
ঐশ্বরিক ত্রয়ীর কাছে অনসূয়ার পরীক্ষা
থাম্ব|250px|অনসূয়া হিন্দু ত্রয়ীকে খাওয়াচ্ছেন
ঋষি নারদ তার স্তোত্র এবং শ্লোকে অনসূয়ার প্রশংসা করেছিলেন। সেই কারণে লক্ষ্মী পার্বতী এবং সরস্বতী অনসূয়ার কাছ থেকে পতিব্রত্য শিখতে চেয়েছিলেন। তারা তাদের পতিদের অনুরোধ করেছিলেন অনসূয়ার কাছে গিয়ে তার অনুমতি নিয়ে আসতে, যাতে তারা মানবী রূপে তার কাছে যেতে পারেন। ত্রিদেব ঋষির ছদ্মবেশে অনসূয়ার কাছে গেলেন এবং সেখানে ভিক্ষার মাধ্যমে পত্নীদের জন্য অনুমতি চাইলেন। অনসূয়া যখন তাদের পরিচর্যা করতে গেলেন, তখন তার চোখের মাতৃসুলভ ভালবাসা দেবতাদের ছয় মাস বয়সী শিশুতে পরিণত করল। এরপরে অনেক দিন কেটে গেল তিন দেবী পতিদের ফিরে আসার জন্য অপেক্ষা করছিলেন। কিন্তু যখন তারা ফিরলেন না, তারা অনসূয়ার কুটিরে গিয়ে দেখেন দেবতারা শিশুতে রূপান্তরিত। দেবীগণ অনসূয়াকে অনুরোধ করেছিলেন, তাদের পতিদের স্বাভাবিক করে তোলার জন্য। একটি কথন অনুযায়ী, দেবতারা মিশে গিয়ে অনসূয়ার ত্রিমস্তকধারী পুত্রে রূপান্তরিত হলেন।
পৈঠান থেকে কৌশিক নামে এক পুরুষ, ব্রাহ্মণ এবং ঘরে একনিষ্ঠ স্ত্রী থাকা সত্ত্বেও, এক যৌনকর্মীর কাছে আসতেন। পরে যখন তিনি কুষ্ঠরোগে আক্রান্ত হন, পতিতা তাকে ছেড়ে চলে যায়। তিনি নিজের স্ত্রীর কাছে ফিরে আসতে বাধ্য হন, তার স্ত্রী তখনও তার প্রতি যত্নশীল এবং নিবেদিতপ্রাণ ছিলেন। কৌশিক তখনও সেই পতিতার প্রতি আকৃষ্ট ছিল এবং একদিন তিনি তার পত্নীকে সেই পতিতার কাছে নিয়ে যেতে অনুরোধ করলেন। সেই শহরে, ঋষি মান্ডব্যকে একজন অপরাধীর পরিবর্তে অবরুদ্ধ করে রাখা হয়েছিল এবং বনে একটি সূচ্যগ্র বস্তুর উপর তিনি শুয়ে ছিলেন। রাতে পত্নীর সঙ্গে গভীর বনের মধ্য দিয়ে যাবার সময় কৌশিক ঋষির শরীরে হোঁচট খেয়ে পড়েন। ঋষি তাকে অভিশাপ দিয়েছিলেন যে সূর্যোদয়ের আগেই তার মৃত্যু ঘটবে। অভিশাপ আটকাতে, কৌশিকের পত্নী নিজের ভালবাসার শক্তিতে সূর্যোদয় হতে দেননি, এর ফলে স্বর্গে বিপর্যয় সৃষ্টি হয়। দেবতারা সাহায্য প্রার্থনা করে ব্রহ্মার কাছে গিয়েছিলেন। ব্রহ্মা তখন অনসূয়ার কাছে গিয়েছিলেন এবং কৌশিকের স্ত্রীকে বোঝাতে বলেছিলেন, যাতে তিনি সূর্যোদয়ের অনুমতি দেন। অনসূয়া কেবলমাত্র কৌশিকের স্ত্রীকে বুঝিয়ে সূর্যোদয় ঘটিয়েছিলেন তাই নয়, ঋষির অভিশাপ অনুযায়ী কৌশিকের মৃত্যুর পর তাকে পুনরুজ্জীবিত করেছিলেন। ব্রহ্মা অনসূয়ার প্রতি খুব খুশি হয়েছিলেন এবং পরে তার গর্ভে চন্দ্রাত্রী হয়ে জন্ম নেন।
কিছু সময় পরে, রাহু সূর্যকে গলাধঃকরণ করে, এর ফলে সারা পৃথিবী অন্ধকারে ডুবে যায়। বহু বছরের কঠোর তপস্যার ফলে অত্রি এক বিশেষ ক্ষমতার অধিকারী হয়েছিলেন, সেই ক্ষমতার বলে তিনি রাহুর কবল থেকে সূর্যকে মুক্ত করেছিলেন। ফলে বিশ্ব পুনরায় আলোকিত হয়েছিল। দেবতারা সন্তুষ্ট হয়েছিলেন এবং শিব, বিষ্ণু, দুর্বাসা এবং দত্তাত্রেয় রূপে অত্রি এবং অনসূয়ার সন্তান হিসেবে জন্মগ্রহণ করেন।
দেবী অনসূয়ার আশ্রম
থাম্ব|250px|অনসূয়ার আশ্রমের পাশে বয়ে যাওয়া [[মন্দাকিনী নদীর দৃশ্য]]
দেবী অনসূয়ার আশ্রম চিত্রকূটে অবস্থিত। এটি মন্দাকিনী নদীর উজানে, শহর থেকে দূরে, ঘন অরণ্যের মাঝে অবস্থিত। এখানে সারাদিন পাখির কলকাকলিতে মুখরিত হয়ে থাকে। এখানেই ঋষি অত্রি, তার স্ত্রী অনসূয়া এবং তাদের তিন পুত্র (যারা ব্রহ্মা, বিষ্ণু এবং শিবের তিন অবতার ছিলেন) বাস করতেন এবং কথনে বলা হয়, তপস্যা করতেন।
আদিকবি বাল্মীকি তার রামায়ণে লিখেছেন যে, এক সময় চিত্রকূটে দশ বছর যাবৎ বৃষ্টি হয়নি। সেখানে মারাত্মক দুর্ভিক্ষ দেখা দিয়েছিল, এবং প্রাণী ও পাখিদের খাওয়া ও পান করার মত কিছুই আর অবশিষ্ট ছিলনা। সতী অনসূয়া কঠোর ও নিবিড় তপস্যা করেন এবং মন্দাকিনী নদীকে পৃথিবীতে নামিয়ে আনেন। মন্দাকিনীর জলধারায় সবুজ এবং বনভূমি পুনর্জীবিত হয়েছিল, এবং সকল ঋষি ও প্রাণীজগতের দুর্গতি নিবারণ হয়েছিল।
জনপ্রিয় সংস্কৃতি
অনসূয়ার কাহিনি নিয়ে ভারতের বিভিন্ন ভাষায় চলচ্চিত্র নির্মিত হয়েছে। সর্বপ্রথম ১৯৩৬ সালে তেলুগু ভাষায় অনসূয়া নামে চলচ্চিত্র নির্মাণ করেছিলেন চিত্তজালু পুলায়া। পরবর্তীকালে সতী অনসূয়া শিরোনামে ১৯৫৭ এবং ১৯৭১ সালে দুটি চলচ্চিত্র তেলুগু ভাষায় নির্মিত হয়েছিল। ১৯৫৭ সালের চলচ্চিত্রটি পরিচালনা করেছিলেন কাদেরু নাগভূষণম। এটিতে অঞ্জলি দেবী এবং গুম্মাদি ভেঙ্কটেশ্বর রাও অভিনয় করেছিলেন। ১৯৭১ সালের চলচ্চিত্রটি পরিচালনা করেছিলেন বি. এ. সুব্বা রাও। যমুনা রামনারাও অনসূয়ার চরিত্রে, শারদা সুমতির চরিত্রে এবং তাদপল্লী লক্ষ্মী কান্ত রাও মহর্ষি অত্রির চরিত্রে অভিনয় করেছিলেন। চলচ্চিত্রটির সঙ্গীত পরিচালনা করেছিলেন পি. আদিনারায়ণ রাও।
বাংলা-অসমীয়া লিপি
এর ব্যবহার মূলত বাংলা ও অসমীয় ভাষাতেই অধিক। এই লিখন পদ্ধতি কে বা কারা আবিষ্কার করেছে এটা নিয়ে বিতর্ক রয়েছে। অসমীয়া ভাষাভাষীদের দাবি, এটা তাদের আবিষ্কার এবং বাংলা ভাষা ভাষীদের দাবি এটা তাদের নিজের আবিষ্কার। তবে এটি যে প্রাচীন বৃহত্তর শ্রীহট্ট অঞ্চলে (অধুনা বাংলাদেশ-ভারতে বিভক্ত সিলেট অঞ্চল) আবিষ্কৃত হয়েছে এ ব্যাপারে চর্যাপদের রচয়িতা বুদ্ধ ভিক্ষুকদের জন্ম ও বাসস্থান প্রমাণ বহন করে। বাংলা-অসমীয়া লিপি বিশ্বের ৫ম সবচেয়ে বেশি ব্যবহৃত লিখন পদ্ধতি। জানা যায় এই বর্ণমালা ঐতিহাসিক ভাবে বিভিন্ন ভাষা যেমন, বিষ্ণুপ্রিয়া মনিপুরী, মৈতৈ মনিপুরী ও ককবরক ভাষায় ব্যবহৃত হয়েছে। আরও কিছু ভাষা যেমন, খাসি, বোড়ো, কারবি, মিসিং ইত্যাদিতে পূর্বযুগে এই বর্ণমালায় লেখা হতো। বর্তমানে চাটগাঁইয়া ভাষাও এই লিপিতে লেখা হয়।
বিবরণ
বাংলা-অসমীয়া বর্ণমালা খুব কম ব্লকি এবং বর্তমানে এর বর্ণগুলো আরও বেশি সর্পিলাকাকৃতির। এই বর্ণমালার উদ্ভব হয়েছে সিদ্ধম বর্ণমালা থেকে। ১৭৭৮ সালে যখন চার্লস উইলকিন্স প্রথম বাংলা-অসমীয়া বর্ণমালার অক্ষরস্থাপক ছিলেন, তখন এর আধুনিক রূপ বিধিবদ্ধ করা হয়। বিভিন্ন ভাষায় কোন বর্ণ কীভাবে উচ্চারণ করা হয়ে থাকে তার ওপর ভিত্তি করে বাংলা ও অসমীয়া ভাষায় বাংলা-অসমীয়ার বর্ণমালার একই বর্ণের ভিন্ন রূপ দেখা যায়।
বাংলা-অসমীয়া বর্ণমালা আগে কোন নির্দিষ্ট অঞ্চলের ভাষার সাথে যুক্ত ছিলো না। তবে মধ্যযুগে ভারতের পূর্বাঞ্চলের প্রধান বর্ণমালা হিসেবে প্রভাব বিস্তার করেছিলো। এই বর্ণমালা দিয়ে সংস্কৃত ভাষাও লেখা হতো। হিন্দু ধর্মের মহাকাব্য, যেমনঃ মহাভারত ও রামায়ণ, বাংলা-অসমীয়া বর্ণমালার পুরাতন সংস্করণে লেখা হয়েছিলো। মধ্যযুগের পরবর্তী সময়ে সংস্কৃত লেখার একমাত্র ভাষা হয়ে উঠে পালি। অবশেষে পালি ভাষার স্বদেশীয় পরিভাষা বাংলা, অসমীয়া ও অন্যান্য সংশ্লিষ্ট ভাষায় বিবর্ধিত হয়ে গেলো। পঞ্চদশ ও ষোড়শ শতকে শঙ্করদেব ভক্তি মূলক কবিতা রচনার ভাষা হিসেবে অসমীয়া ও ব্রজভালি লিখতে উক্ত বর্ণমালা ব্যবহার করেন। তার পূর্বে মাধব কান্দালি এই বর্ণমালা ব্যবহার করে চতুর্দশ শতকে অসমীয় ভাষায় রামায়ণ লিখেন। ভারতীয় উপমহাদেশের পূর্বাঞ্চলীয় সাহিত্যের সমৃদ্ধময় সংকলন উক্ত বর্ণমালায় লেখা হয়েছে, যা বর্তমানে কদাচিৎ সংস্কৃত লিখতে ব্যবহৃত হয়।
ব্যাঞ্জনবর্ণ প্রকাশ করতে বিভিন্ন, কখনো সম্পূর্ণ আলাদা বর্ণ ব্যবহার করা হয়। তাই এই বর্ণমালা পড়া শিখতে বর্ণের বক্রতা, বর্ণ সমন্বয়, ৫০০ পর্যন্ত সংখ্যা লেখা ইত্যাদি কারণে অনেক জটিলতার মধ্য দিয়ে যেতে হয়। বাংলা ভাষার জন্য একে প্রমিতকরণের চেষ্টা অনেক উল্লেখযোগ্য প্রতিষ্ঠান থেকে করা হচ্ছে, যেমনঃ ঢাকার বাংলা একাডেমী ও ভারতের পশ্চিমবঙ্গ বাংলা আকাদেমি, কোলকাতা। তবে এটি আজ পর্যন্ত পুরোপুরি অভিন্ন হয়নি। এখনো অনেক ব্যক্তি সেকেলে বর্ণ আকৃতি ব্যবহার করছে। ফলে একই ধ্বনীর জন্য একাধিক বর্ণ প্রচলন থেকেই যাচ্ছে। বিভিন্ন আঞ্চলিক ভিন্নতার মধ্যে উক্ত বর্ণমালার ভিন্নতা শুধুমাত্র বাংলা ও অসমীয়া ভাষার ক্ষেত্রে বিধিবদ্ধ পদ্ধতিতে রয়েছে।
ধারণা করা হয়, বাংলা-অসমীয়া বর্ণমালার প্রমিতকরণ প্রক্রিয়া কম্পিউটারে লিখন উপযোগীতার দ্বারা প্রভাবিত হবে। ২০০১ সালের দিক থেকে এই কাজ শুরু হয়েছে। ইউনিকোড ফন্টের উন্নতির কাজও তখন থেকে চলছে। মনে করা হয় যে, এটি আধুনিক ও সনাতন, এই দুই ভাগে বিভক্ত হয়ে যাবে। ডান|থাম্ব|269x269পিক্সেল|এখানে অসমীয়া ভাষায় লেখা আছে, "শ্রীশ্রীমত্‌শিৱসিংহমহাৰাজা"" (Sri Sri Môt Xiwô Xinghô Môharaza) এখানে ব্যবহৃত বিন্দু যুক্ত র (wô) আধুনিক "ৱ" ("wô/vô") এর পরিবর্তে ব্যবহৃত হয়েছে।
বর্ণমালা
বাংলা-অসমীয়া বর্ণমালার বর্ণকে দুই ভাগে ভাগ করা যায়, যথাঃ স্বরবর্ণ ও ব্যাঞ্জনবর্ণ।
স্বরবর্ণ
বর্তমানে বাংলা-অসমীয়া বর্ণমালায় ১১টি স্বরবর্ণ রয়েছে। এই ১১টি বর্ণের সাহায্যে বাংলা ভাষার ৭টি স্বরধ্বনী ও অসমীয়া ভাষার ৮টি স্বরধ্বনী লেখা হয়, এর সাথে কিছু দীর্ঘ স্বরধ্বনীও রয়েছে। এই সমস্ত স্বরবর্ণ বাংলা ও অসমীয়া উভয় ভাষাতেই ব্যবহার করা হয়ে থাকে। কিছু স্বরবর্ণের উচ্চারণ শব্দভেদে আলাদা হয়ে থাকে। কিছু স্বরবর্ণের উচ্চারণ আধুনিক বাংলা ও অসমীয়া ভাষায় উহ্য রাখা হয়। উদাহরণস্বরূপঃ  স্বরধ্বনী [i] ও [u] উচ্চারণের জন্য এই বর্ণমালায় দুইটি করে স্বরবর্ণ আছে। বাংলা-অসমীয়া বর্ণমালা যখন সংস্কৃত ভাষা লিখতে ব্যবহার করা হতো তখন থেকেই এই ভাষায় একটি হ্রস্ব ই (short [i]) এবং একটি দীর্ঘ ঈ (long [iː]) ধ্বনী ছিলো, ঐতিহ্যগত কারণেই যা এখনো ব্যবহার করা হয়, যাদের লিখনরূপ আলাদা হলেও উচ্চারণ সময় আলাদা করা হয় না। হ্রস্ব উ এবং দীর্ঘ ঊ স্বরবর্ণের ক্ষেত্রেও একই নিয়ম মেনে চলা হয়। দুইটি পরিবর্তিত  স্বরবর্ণ অ' এবং অ্যা কে বাংলা-অসমীয়া বর্ণমালার অন্তর্ভুক্ত মনে করা হয় না। তবুও এই দুই বর্ণ বাংলা  ও অসমীয়া ভাষায় প্রচুর ব্যবহার করা হয়ে থাকে। বিশেষত যখন অভীষ্ট উচ্চারণ অস্পষ্ট হয়।
ব্যাঞ্জনবর্ণের উচ্চারণ স্পষ্ট করার জন্য অনেক সময় ব্যাঞ্জনবর্ণের সাথে স্বরবর্ণ যুক্ত করা হয়, যেমনঃ ক=ক্+অ। স্বরবর্ণের অনুপস্থিতে কোন ব্যাঞ্জনবর্ণ লিখতে বর্ণের নিচে হসন্ত চিহ্ন (্) দেওয়া হয়।
ব্যঞ্জনবর্ণ
বাংলা-অসমীয়া বর্ণমালায় ব্যাঞ্জনবর্ণের প্রতীকের নাম বর্ণটির মূল উচ্চারণের সাথে স্বরবর্ণ ‘অ’ ô যুক্ত করে করা হয়। এই স্বরবর্ণটি লেখার সময় উহ্য থাকে। অধিকাংশ বর্ণের নাম অনন্য। অর্থাৎ ‘ঘ’ বর্ণের নাম ঘ ghô নিজেই, gh নয়। আধুনিক বাংলা ও অসমীয়া ভাষায় কিছু কিছু বর্ণের নাম তার উচ্চারণ থেকে ভিন্ন হয়েছে, যেমনঃ/n/ধ্বনীর উচ্চারণকে ন, ণ এবং ঞ দ্বারা প্রকাশ করা হয়, যাদের শব্দের বানান অনুযায়ী লেখা হয়ে থাকে। এই বর্ণত্রয়কে শুধু nô বলা হয় না। তাদের যথাক্রমে ‘দন্ত্য ন’, ‘মূর্ধন্য ণ’ ও 'ইঁয়ো' বলা হয়। একই ভাবে বাংলায়/ʃ/ ধ্বনি ও অসমীয়ায়/x/ধ্বনিকে 'তালব্য শ' (shô/xô), 'মূর্ধন্য ষ' (shô/xô) ও 'দন্ত্য স' (shô/xô) বলা হয়।
ইউনিকোডে বাংলা-অসমীয়া
বাংলা-অসমীয়া বর্ণমালার ইউনিকোড ব্লক হলো U+0980–U+09FF:
১৯৯৮ গুয়েতেমালা ছাত্রী গণধর্ষণ
১৯৯৮ সালের ১৬ জানুয়ারি গুয়েতেমালায় শিক্ষা সফরকালে পাঁচজন মার্কিন ছাত্রী গণধর্ষণের শিকার হন। এই ঘটনা মার্কিন ও গুয়েতেমালান সরকারের সর্বোচ্চ মহলের দৃষ্টি আকর্ষণ করে, এবং বিদেশ ভ্রমণকালে শিক্ষার্থীদের নিরাপত্তার পর্যাপ্ততা নিয়ে আশঙ্কার সৃষ্টি হয়। ঘটনাটিতে ভুক্তভোগী ছাত্রীরা সেন্ট মেরিজ কলেজ অফ মেরিল্যান্ডে অধ্যয়নরত ছিলেন।
পটভূমি
কলেজটি সেসময়ে গুয়েতেমালায় বার্ষিক সফরের আয়োজন করত। ১৭ দিনব্যাপী ওই সফরগুলো শীতকালে পরিচালিত হত এবং এর খরচ কলেজ কর্তৃপক্ষ বহন করত। কলেজটি এর পূর্বে এরকম দুইটি সফরের আয়োজন করেছিল, কিন্তু সেগুলোর কোনোটিতেই কোনো রকম সমস্যা হয় নি। তবে ওই অঞ্চলে নারীদের প্রতি সহিংসতা বৃদ্ধি পাচ্ছিল। ১৯৯৭ সালের জুলাইয়ে সেখানে একটি বাস হাইজ্যাক হয়। বাসের প্রতিটি যাত্রী লুটপাটের শিকার হন এবং দুইজন মার্কিন নারীসহ পাঁচজন নারীকে ধর্ষণ করা হয়। ১৯৯৭ সালের জুলাই ও আগস্টে অন্যান্য ঘটনায় গুয়েতেমালায় আরো চারজন মার্কিন নারী ধর্ষিত হন ।
ঘটনার বিবরণ
গুয়েতেমালায় শিক্ষা সফর শেষে সেন্ট মেরিজ কলেজের শিক্ষার্থীদের একটি দল গুয়েতেমালা সিটিতে ফিরছিল। দলটিতে মোট ১৬ জন ছিলেন যাদের মধ্যে ১৩ জন ছিলেন শিক্ষার্থী (১২ জন ছাত্রী এবং ১ জন ছাত্র) আর ৩ জন শিক্ষক। ১৯৯৮ সালের ১৬ জানুয়ারি দুপুর ৩:৩০ মিনিটে তাদের বাসটিকে কমপক্ষে চারজন বন্দুকধারী জোরপূর্বক থামায়। বাসটিকে পার্শ্ববর্তী একটি ইক্ষুক্ষেতে নিয়ে যাওয়া হয়, যেখানে সেটিকে রাস্তা থেকে দেখা যেত না। বাসের প্রতিটি যাত্রী লুটপাটের শিকার হন, কিন্তু তাদের কাছে আরো বেশি টাকাপয়সা ছিল না বলে বন্দুকধারীরা হতাশ হয়। এরপর তারা ধর্ষণ করার জন্য পাঁচজন মেয়েকে বেছে নেয় । এদের মধ্যে একজন মেয়েকে বাসের মধ্যে তার সহপাঠীদের সামনে ধর্ষণ করা হয়, আর বাকি চার মেয়েকে মাঠের মধ্যে ধর্ষণ করা হয় । প্রতিটি মেয়েকেই বারবার গণধর্ষণ করা হয়। ধর্ষিতাদের বয়স ছিল ১৯ থেকে ২০ বছরের মধ্যে । ধর্ষণের শিকার ছাত্রীরা দলের অন্যান্যদের সঙ্গে ১৯৯৮ সালের ১৭ জানুয়ারি যুক্তরাষ্ট্রে প্রত্যাবর্তন করেন ।
সম্পূর্ণা লাহিড়ী
সম্পূর্ণা লাহিড়ী একজন বাংলা চলচ্চিত্র এবং টেলিভিশন অভিনেত্রী।
গ্রেফতারি পরোয়ানা
গ্রেফতারি পরোয়ানা হলো রাষ্ট্রের পক্ষে একজন বিচারক বা ম্যাজিস্ট্রেট দ্বারা জারি করা একটি পরোয়ানা, যা একজন ব্যক্তিকে গ্রেফতার অথবা একজন ব্যক্তির সম্পত্তি অনুসন্ধান এবং বাজেয়াপ্ত করার অনুমোদন দেয়।
কানাডা
একবার ফরমানি জারি হয়ে গেলে, কোডের ধারা ২৯-এর প্রয়োজন হয় যে গ্রেপ্তারকারী অফিসারকে অবশ্যই ওয়ারেন্টের অস্তিত্বের অভিযুক্তকে নোটিশ দিতে হবে, এর কারণ জানাতে হবে এবং অনুরোধ করা হলে তা উপস্থাপন করতে হবে, যদি এটি করা সম্ভব হয়।
চেক প্রজাতন্ত্র
থাম্ব| চেক প্রজাতন্ত্রে, আদালতকে অবিলম্বে গ্রেফতারকারীর কথা শুনতে হবে এবং ২৪ ঘন্টার মধ্যে হয় রিমান্ডের আদেশ দিতে হবে বা তাকে মুক্তি দিতে হবে। চেক আদালত গ্রেফতারি পরোয়ানা জারি করতে পারে যখন একজন অভিযুক্ত ব্যক্তিকে তলব করা বা জিজ্ঞাসাবাদের জন্য আনা সম্ভব হয় না এবং একই সাথে আটকের কারণ থাকে। যেমন
অর্থাৎ উদ্বেহয় গ যে অভিযুক্ত ব্যক্তি হতোয় পালিয়ে যাবেআইনি, প্রক্রিয়ায় হস্তক্ষেপ করবে বে অপরাধমূলক কার্যকলাপে যুক্ত হবে।